Makam Tuanku Berdarah Putih

Makam Tuanku Berdarah Putih (Tuhan Badarah Putiah) marupokan tampek pamakaman nan dianggap sabagai paninggalan sajarah Karajaan Indrapura. Lokasinyo di Jorong Medan Baik, Nagari Taluk Kualo, Kecamatan Airpura, Kabupaten Pesisir Selatan, Provinsi Sumatera Barat, Indonesia.

 Sajarah 
Tuanku Berdarah Putih (Tuanku nan Badarah Putiah) adolah gala Usmansyah, juo disabuik Sultan Firmansyah. Baliau adolah rajo kalapan dari Karajaan Indrapura. Maso pamarintahannyo dipakiroan balangsuang sakitar taun 1560 inggo taun 1640-an. Pado maso pamarintahannyo, karajaan ko mancapai puncak kamuliaannyo.

 Kondisi jo Akses 
Situs ko talatak di dataran randah, di tangah-tangah perkebunan lokal. Akses ka situs ko relatif mudah, dapek diakses jo kandaraan roda duo jo roda ampek. Sabuah gerbang dindiang permanen kini alah dibangun di pintu masuak situs, nan sabalunnyo marupoan gerbang kayu sederhana. Namun, alun ado papan-papan atau panando tampek nan ditamukan di sakitar daerah pakuburan. 

 Deskripsi Situs jo Arsitektur Makam 
Luas kuburan labiah kurang 1 hektar. Komplek iko tadiri dari 12 makam nan bajejer satu barisan, tamasuak makam Tuanku Berdarah Putih jo makam-makam pengawalnyo. Kuburan-kuburan ko indak pakai jirats, tapi batu nisan saliang maadok. Orientasi batu nisan adolah U-S (utara-selatan), nan umumnyo maadok kiblat, mancaminkan praktek Islam. Makam Tuanku Berdarah Putih punyo duo batu nisan tipe Aceh, tanpa jirat. Batu nisan tabuek dari tufa jo batu pasia jo warna coklat mudo.

 Kapamilikan jo Status 
Lataknyo di ateh tanah miliak masyarakaik Rangkayo Rajo Melayu, nan juo mauruih situs tasabuik.Situs ko marupokan salah satu dari 12 carisan budayo tak bapindah di Kabupaten Pesisir Selatan nan ditunjuk dek Balai Pelestarian Warisan Budayo Sumatera Barat.

 Rujuakan 
Kategori:WikiRantau
Kategori:WikiRantau